Barcelona: Voertuig ploeg in toeristePolisie hou mense weg van die toneel. Foto: AP Photo/Manu Fernandez. Talle mense is beseer toe ŉ voertuig in ŉ groep voetgangers, toeriste en inwoners in Barcelona, Spanje, ingejaag het. Die voorval het glo in Las Ramblas plaasgevind. Plaaslike polisie het in ŉ twiet laat hoor: “Daar was pas ŉ reusevertrapping by Las Ramblas in Barcelona deur iemand met ŉ voertuig. Daar is beseerdes.” In ŉ foto wat deur hul nasionale uitsaaier RTVE gewys is, kan gesien word hoe drie mense op die grond lê in die noordelike Spaanse stad. In video’s van die toneel kan gehoor word hoe mense skree voor hulle van die toneel probeer vlug. ‘n Deel van die straat wat gesluit is. Foto: Foto: AP Photo/Manu Fernandez. Die straat, winkels in daardie straat asook nabygeleë metrotreine is gesluit en mense is versoek om die toneel te verlaat om nie nooddienste se weg te versper nie. Die straat is ŉ groot toeristeaantreklikheid waar toeriste in die middel daarvan kan loop en inkopies doen, maar motors tog aan weerskante kan ry.